title: Директива 2005/75/EО на Европейския парламент и на Съвета от 16 ноември 2005 година за поправяне на Директива 2004/18/EО относно координирането на процедурите за възлагане на обществени поръчки за строителство, услуги и доставки

text:
               06/ 7

               BG

               Официален вестник на Европейския съюз

               274

         32005L0075

               L 323/55

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         ДИРЕКТИВА 2005/75/EО НА ЕВРОПЕЙСКИЯ ПАРЛАМЕНТ И НА СЪВЕТА
   от 16 ноември 2005 година
   за поправяне на Директива 2004/18/EО относно координирането на процедурите за възлагане на обществени поръчки за строителство, услуги и доставки
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2, и членове 55 и 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултации с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Прагът, прилаган по отношение на обществени поръчки за определени услуги, които са субсидирани над 50 %, следва да остане приравнен към прага, прилаган по отношение на обществени поръчки за услуги, възложени от власти, различни от централните правителствени органи, както се възнамеряваше да се предвиди с приемането на Директива 2004/18/EО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (3).

               (2)

               Това приравняване следва да бъде гарантирано и в рамките на преразглеждането на праговете, предвидено в член 78 от Директива 2004/18/EО.

               (3)

               Поради техническа грешка член 78 от Директива 2004/18/EО не гарантира понастоящем желаното приравняване. Поради това букви б) и в) от член 78, параграф 2 следва да бъдат поправени, като позоваването на член 8, буква б), първи параграф се премества от член 78, параграф 2, буква б) в член 78, параграф 2, буква в),

         ПРИЕХА НАСТОЯЩАТА ДИРЕКТИВА:
   Член 1
   В член 78, параграф 2 от Директива 2004/18/EО, букви б) и в) се заменят със следното:

               „б)

               прагът, установен в член 67, параграф 1, буква a), относно преразгледания праг, приложим по отношение на обществените поръчки за услуги, възлагани от властите, посочени в приложение IV;

               в)

               прагът, установен в буква б) от член 8, първа алинея и в член 67, параграф 1, букви б) и в), относно преразгледания праг, приложим по отношение на обществените поръчки за услуги, възлагани от власти, различни от онези, упоменати в приложение IV.“

         Член 2
   Държавите-членки въвеждат в сила необходимите законови, подзаконови и административните разпоредби, за да се съобразят с настоящата директива, преди 31 януари 2006 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила в деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите-членки.

      Съставено в Страсбург на 16 ноември 2005 година.

            За Европейския парламент

            Председател

         J. BORRELL FONTELLES

            За Съвета

            Председател

         Bach of LUTTERWORTH

      (1)  Становище от 28 септември 2005 г. (все още непубликувано в Официален вестник).

      (2)  Становище на Европейския парламент от 27 септември 2005 г. (все още непубликувано в Официален вестник) и Решение на Съвета от 14 ноември 2005 г.

      (3)  ОВ L 134, 30.4.2004 г., стр. 114. Директива, изменена с Регламент (EО) № 1874/2004 на Комисията (ОВ L 326, 29.10.2004 г., стр. 17).


title: Директива 2003/33/ЕО на Европейския Парламент и на Съвета от 26 май 2003 година за сближаване на законовите, подзаконовите и административните разпоредби на държавите-членки относно рекламирането и спонсорството на тютюневи изделиятекст от значение за ЕИП.

text:
Важна правна забележка

|

32003L0033

Официален вестник n° L 152 , 20/06/2003 стр. 0016 - 0019 специално чешко издание глава 15 том 07 стр. 460  - 463 специално испанско издание глава 15 том 07 стр. 460  - 463 специално унгарско издание глава 15 том 07 стр. 460  - 463 специално литвийско издание глава 15 том 07 стр. 460  - 463 LV.ES глава 15 том 07 стр. 460  - 463 MT.ES глава 15 том 07 стр. 460  - 463 PL.ES глава 15 том 07 стр. 460  - 463 SK.ES глава 15 том 07 стр. 460  - 463 специално словенско издание глава 15 том 07 стр. 460  - 463

		20030526Директива 2003/33/ЕО на Европейския Парламент и на Съветаот 26 май 2003 годиназа сближаване на законовите, подзаконовите и административните разпоредби на държавите-членки относно рекламирането и спонсорството на тютюневи изделия(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 47, параграф 2, членове 55 и 95 от него,като взеха предвид предложението на Комисията [1],като взеха предвид становището на Европейския икономически и социален комитет [2],след консултации с Комитета на регионите,в съответствие с процедурата, предвидена в член 251 от Договора [3],като имат предвид, че:(1) Съществуват различия между законовите, подзаконовите и административните разпоредби на държавите-членки относно рекламата на тютюневи изделия и свързаното с нея спонсорство. В определени случаи рекламата и спонсорството на тези стоки преминават през границите на държавите-членки или са свързани с организирани на международно равнище прояви и представляват дейности, по отношение на които се прилага член 49 от Договора. Вероятно различията в националните законодателства ще увеличат ограниченията относно свободното движение между държавите-членки на стоки или услуги в подкрепа на тази реклама и спонсорство. Що се отнася до рекламата в пресата, вече са налице определени пречки. Във връзка със спонсорството е възможно да нараснат нарушенията на конкуренцията, като такива вече са отчетени при организацията на някои значими спортни и културни прояви.(2) Тези пречки следва да се премахнат, като за целта в определени случаи е необходимо да се сближат разпоредбите относно рекламата на тютюневите изделия и свързаното с нея спонсорство. По-специално, трябва да се предвидят условията, при които в определена категория публикации се допуска реклама на тютюневи изделия.(3) Член 95, параграф 3 от Договора изисква Комисията, въз основа на предложенията ѝ за установяване и функциониране на вътрешния пазар във връзка със здравеопазването, да осигури ефективна защита. В рамките на правомощията си в тази област, Европейският парламент и Съветът също се стремят към постигане на тази цел. Подлежащите на сближаване законодателства на държавите-членки целят защита на общественото здраве, поради което приемат съответна правна уредба на рекламата на тютюна — продукт, предизвикващ зависимост и причина за близо половин милион смъртни случаи годишно в рамките на Общността — чрез която да се предотврати тютюнопушенето от млади хора на ранна възраст и тяхното пристрастяване в резултат от реклама.(4) Разпространението на вътрешния пазар на периодични издания, вестници и списания е предмет на оценим риск от ограничения на свободното движение в резултат от законови, подзаконови и административни разпоредби на държавите-членки, забраняващи или регулиращи рекламата на тютюневи изделия в тези медии. С оглед осигуряване на свободното разпространение в рамките на вътрешния пазар на посочените медии, е необходимо да се ограничи рекламирането на тютюневи изделия до списания и периодични издания, които не са насочени към широката публика например в публикации, предназначени изключително за занимаващите се с търговия на тютюневи изделия или в отпечатани и издадени в трети страни публикации, които не са по принцип предназначени за пазара на Общността.(5) Законовите, подзаконовите и административните разпоредби на държавите-членки, свързани с определени видове спонсорство на тютюневи изделия с трансгранично въздействие, създават оценим риск от нарушаване на условията на конкуренция във връзка с тази дейност на вътрешния пазар. За да се премахнат тези нарушения е необходимо да се забрани единствено спонсорството на дейности и прояви с трансгранично въздействие, тъй като в противен случай ще е възможно заобикаляне на предвидените по отношение на преките форми на реклама ограничения, без да се регламентира спонсорството само на национално равнище.(6) Използването на услугите на информационното общество е начин за реклама на тютюневи изделия, който все повече се използва с увеличаване консумацията и достъпа на обществото до такива услуги. Услугите на информационното общество и предаваните посредством тях радиопрограми са изключително привлекателни и достъпни за младите потребители. Рекламата на тютюневи изделия чрез тези две медии има, по своето естество, трансграничен характер и следва да се регламентира на общностно равнище.(7) В редица държави-членки безплатното разпространение на тютюневи изделия е обект на ограничения, поради високия му потенциал да създава зависимост. Във връзка със спонсорирането на прояви с трансграничен характер се наблюдават случаи на безплатно разпространение, поради което този вид спонсорство следва да бъде забранено.(8) Обсъжда се приемането на международни стандарти за реклама на тютюневи изделия и свързаното с нея спонсорство и изготвяне чрез преговори от Световната здравна организация на Рамкова конвенция за контрол на тютюна. Преговорите целят създаване на обвързващи международни правила, които да допълват съдържащите се в настоящата директива разпоредби.(9) Комисията трябва да изготви доклад относно изпълнението на настоящата директива. Съответните програми на Общността следва да предвидят осъществяване на наблюдение на въздействието на директивата върху общественото здраве.(10) Държавите-членки следва да предприемат адекватни и ефективни действия за обезпечаване контрола върху прилагането на мерките, приети в съответствие с настоящата директива и националното си законодателство, съгласно Съобщение на Комисията до Европейския парламент и до Съвета във връзка с ролята на санкциите при прилагане на общностното законодателство на вътрешния пазар и Резолюцията на Съвета от 29 юни 1995 г. за еднакво и ефективно прилагане на общностното право и санкциите, предвидени за нарушения на общностното право в рамките на вътрешния пазар [4]. Правната уредба следва да предоставя възможност за намеса на лица или организации със законен интерес от прекратяването на дейности, които не са в съответствие с настоящата директива.(11) Предвидените в настоящата директива наказания не засягат санкциите и средствата за защита, съдържащи се в националното законодателство.(12) Настоящата директива има за предмет рекламата на тютюневи изделия в медии, различни от телевизията, като печата, радиопрограмите и чрез услугите на информационното общество. Същата урежда и спонсорството от дружества с предмет на дейност производство и продажба на тютюневи изделия на радиопрограми, както и на прояви и дейности, в които участват или са домакин няколко държави-членки или поради друга причина имат трансгранично въздействие, включително безплатното и на намалени цени разпространение на тютюневи изделия. Други форми на реклама, като скритата реклама, а също и спонсорството на прояви и дейности без трансгранично въздействие, не попадат в обхвата на настоящата директива. При спазване на Договора държавите-членки си запазват правото да уредят законодателно тези въпроси, при условие че считат това за необходимо с оглед защитата на общественото здраве.(13) Рекламата на лекарствени средства за употреба от хората се урежда в Директива 2001/83/ЕО на Европейския парламент и на Съвета от 6 ноември 2001 г. относно кодекса на Общността за лекарствените средства за употреба от хората [5]. Рекламата на продукти, предназначени за преодоляване на зависимостта от тютюн, не попада в обхвата на настоящата директива.(14) Настоящата директива не засяга действието на Директива 89/552/ЕИО на Съвета от 3 октомври 1989 г. за съгласуването на някои разпоредби, установени в действащите закони, подзаконови и административни актове на държавите-членки относно извършването на телевизионна дейност [6], която забранява всички форми на телевизионна реклама на цигари и други тютюневи изделия. Съгласно Директива 89/552/ЕИО спонсори на телевизионните програми не могат да бъдат лица с основен предмет на дейност производство или продажба на цигари и други тютюневи изделия или извършване на услуги, чието рекламиране е забранено от тази директива. Директива 89/552/ЕИО също не разрешава телевизионния пазар на тютюневи изделия.(15) Трансграничният характер на рекламата е отчетен в Директива 84/450/ЕИО на Съвета от 10 септември 1984 г. за сближаване на законовите, подзаконовите и административните разпоредби на държавите-членки относно заблуждаващи реклами [7]. Директива 2001/37/ЕО на Европейския парламент и на Съвета от 5 юни 2001 г. за сближаване на законовите, подзаконовите и административните разпоредби на държавите-членки относно производството, представянето и продажбата на тютюневи изделия [8] съдържа разпоредби относно използването на заблуждаващи описания върху етикетите на тютюневите изделия, чийто трансграничното въздействие се счита за признато.(16) Директива 98/43/ЕО на Европейския парламент и на Съвета от 6 юли 1998 г. за сближаване на законовите, подзаконовите и административните разпоредби на държавите-членки, свързани с рекламата и спонсорството на тютюневи изделия [9], е обявена за нищожна от Съда на ЕО по дело С-376/98 Федерална Република Германия срещу Европейския парламент и Съвета на Европейския съюз [10]. Позоваванията на Директива 98/43/ЕО следва да се тълкуват като позовавания на настоящата директива.(17) В съответствие с принципа за пропорционалност и за постигане на основната цел, а именно правилното функциониране на вътрешния пазар, е нужно и уместно да се приемат правила относно рекламата на тютюневи изделия и свързаното с нея спонсорство. Настоящата директива не надвишава необходимото за постигане на целите, определени в член 5, трети параграф от Договора.(18) Настоящата директива не нарушава основните права и спазва провъзгласените най-вече в Хартата на основните права на Европейския съюз принципи. По-специално настоящата директива се стреми да обезпечи зачитането на основното право на свобода на изразяване,ПРИЕХА НАСТОЯЩАТА ДИРЕКТИВА:Член 1Предмет и обхват1. Целта на настоящата директива е сближаване на законовите, подзаконовите и административните разпоредби на държавите-членки, свързани с рекламата на тютюневи изделия и тяхното популяризиране:а) в пресата и други печатни издания;б) в радиопредавания;в) чрез услугите на информационното общество;г) чрез спонсорство, свързано с тютюневи изделия, включително тяхното безплатно разпространение.2. Настоящата директива се стреми да обезпечи свободното движение на съответните медии и свързаните с него услуги и да премахне пречките за функционирането на вътрешния пазар.Член 2ОпределенияЗа целите на настоящата директива се използват следните определения:а) "тютюневи изделия" означава продукти, изцяло или частично направени от тютюн на листа, които са произведени, за да се използват за пушене, смучене, дъвчене или смъркане;б) "реклама" означава всякаква форма на извършване на търговски съобщения, препоръки или действия, които целят, имат за действително или потенциално последствие популяризирането на тютюнево изделие или употребата на тютюн по пряк или косвен начин;в) "спонсорство" означава допринасянето в полза на всякакво събитие, дейност или индивид с цел действително или потенциално последствие да се популяризира употребата на тютюн по пряк или косвен начин;г) "услуги на информационното общество" са услугите по смисъла на член 1, параграф 2 от Директива 98/34/ЕО на Европейския парламент и на Съвета от 22 юни 1998 г., която предвижда процедура за предоставянето на информация в областта на техническите стандарти и правила, както и на правилата относно услугите на информационното общество [11].Член 3Реклама чрез печата и услугите на информационното общество1. Рекламата в пресата и другите печатни издания следва да се ограничи до публикации, насочени изключително към лица, занимаващи се по занятие с търговия на тютюн, както и до отпечатвани или издавани в трети страни публикации, които по принцип не са предназначени за пазара на Общността.В останалите случаи рекламата в пресата и другите печатни издания се забранява.2. Реклама, която не е разрешена в пресата и другите печатни издания, не може да се предава и чрез услугите на информационното общество.Член 4Реклама по радиото и спонсорство1. Забранят се всички форми на реклама по радиото на тютюневи изделия.2. Спонсори на радиопрограмите не могат да бъдат лица с основен предмет на дейност производство или продажба на тютюневи изделия.Член 5Спонсорство на прояви1. Необходимо е да се забрани спонсорството на прояви или дейности, в които участват или са домакини няколко държави-членки или които по друга причина имат трансгранично въздействие.2. Следва да се забрани всяко безплатно разпространение на тютюневи изделия в рамките на спонсорство на посочените в параграф 1 прояви, целящо пряко или непряко рекламиране на тези изделия.Член 6ДокладНай-късно до 20 юни 2008 г. Комисията трябва да представи на Европейския парламент, на Съвета и на Европейския икономически и социален комитет доклад за изпълнението на настоящата директива. Към него следва да се приложат всички, необходими според Комисията, предложения за нейното изменение.Член 7Санкции и тяхното изпълнениеДържавите-членки създават правила за наказания, приложими към нарушенията на вътрешните разпоредби, приети в изпълнение на настоящата директива, и взимат всички необходими мерки за тяхното прилагане. Предвидените санкции трябва да бъдат ефективни, пропорционални и разубеждаващи. Държавите-членки нотифицират Комисията относно тези разпоредби в посочения в член 10 срок и без отлагане я нотифицират за всички последващи изменения, свързани с тези разпоредби.Тези правила включват разпоредби, осигуряващи лицата или организациите, които съгласно националното си законодателство, имат законен интерес от прекратяването на реклама, спонсорство или друга несъвместима с настоящата директива дейност, да могат да оспорят по съдебен ред такова рекламиране или спонсорство, или да отнесат въпроса до административния орган, компетентен да се произнесе по жалбата или да образува съответното производство.Член 8Свободно движение на стоки и услугиДържавите-членки не могат да забраняват или ограничават свободното движение на стоки и услуги, които са съвместими с настоящата директива.Член 9Позоваване на Директива 98/43/ЕОПозоваванията на обявената за нищожна Директива 98/43/ЕО се считат за позовавания на настоящата директива.Член 10Прилагане1. До 31 юли 2005 г. държавите-членки въвеждат в сила законовите, подзаконовите нормативни актове и административните разпоредби, необходими за да се съобразят с настоящата директива. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се придружава от такова при официалното ѝ публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното законодателство, които те приемат в областта, уредена с настоящата директива.Член 11Влизане в силаНастоящата директива влиза в сила в деня на публикуването ѝ в Официален вестник на Европейския съюз.Член 12АдресатиАдресати на настоящата директива са държавите-членки.Съставено в Брюксел на 26 май 2003 година.За Европейския парламентПредседател:P. CoxЗа СъветаПредседателG. Drys[1] ОВ C 270 Е, 25.9.2001 г., стр. 97.[2] ОВ C 36, 8.2.2002 г., стр. 104.[3] Становище на Европейския парламент от 20 ноември 2002 г. (все още непубликувано в Официален вестник) и Решение на Съвета от 27 март 2003 г.[4] ОВ C 188, 22.7.1995 г., стр. 1.[5] ОВ L 311, 28.11.2001 г., стр. 67.[6] ОВ L 298, 17.10.1989 г., стр. 23. Директива, изменена с Директива 97/36/EО на Европейския парламент и на Съвета (ОВ L 202, 30.7.1997 г., стр. 60.).[7] ОВ L 250, 19.9.1984 г., стр. 17. Директива, изменена с Директива 97/55/EО на Европейския парламент и на Съвета (ОВ L 290, 23.10.1997 г., стр. 18.).[8] ОВ L 194, 18.7.2001 г., стр. 26.[9] ОВ L 213, 30.7.1998 г., стр. 9.[10] [2000] ECR I-8419.[11] ОВ L 204, 21.7.1998 г., стр. 37. Директива, изменена с Директива 98/48/ЕО (ОВ L 217, 5.8.1998 г., стр. 18.).--------------------------------------------------


title: Директива 2003/36/ЕО на Европейския парламент и на Съвета от 26 май 2003 година относно двадесет и пето изменение на Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (вещества, класифицирани като канцерогени, мутагени или вещества, токсични за репродукцията — c/m/r)Текст от значение за ЕИП.

text:
Важна правна забележка

|

32003L0036

Официален вестник n° L 156 , 25/06/2003 стр. 0026 - 0030 специално чешко издание глава 13 том 31 стр. 203  - 207 специално испанско издание глава 13 том 31 стр. 203  - 207 специално унгарско издание глава 13 том 31 стр. 203  - 207 специално литвийско издание глава 13 том 31 стр. 203  - 207 LV.ES глава 13 том 31 стр. 203  - 207 MT.ES глава 13 том 31 стр. 203  - 207 PL.ES глава 13 том 31 стр. 203  - 207 SK.ES глава 13 том 31 стр. 203  - 207 специално словенско издание глава 13 том 31 стр. 203  - 207

		20030526Директива 2003/36/ЕО на Европейския парламент и на Съветаот 26 май 2003 годинаотносно двадесет и пето изменение на Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (вещества, класифицирани като канцерогени, мутагени или вещества, токсични за репродукцията — c/m/r)(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията [1],като взеха предвид становището на Европейския икономически и социален комитет [2],в съответствие с процедурата, установена в член 251 от Договора [3],като имат предвид, че:(1) Директива 76/769/ЕИО на Съвета [4], постановява ограничения върху продажбата и употребата на някои опасни вещества и препарати,(2) Предвидените в тази директива мерки се вместват в рамките на плана за действие от Решение № 646/96/ЕО на Европейския парламент и Съвета от 29 март 1996, приемащо план от мерки за ограничаване на раковите заболявания в рамките за действие в сферата на общественото здравеопазване (1996—2000 г.) [5].(3) За подобряване на здравната защита и безопасността на потребителите, веществата, класифицирани като канцерогенни, мутагенни или токсични за репродукцията, и препаратите, които ги съдържат, не трябва да бъдат пускани на пазара за употреба от широкия потребител.(4) Директива 94/60/ЕО на Европейския парламент и Съвета от 20 декември 1994 относно четиринадесето изменение на Директива 76/769/ЕИО [6], установява под формата на допълнение относно точки 29, 30 и 31 от приложение I към Директива 76/769/ЕИО списък на вещества, класифицирани като канцерогенни, мутагенни или токсични за репродукцията от категории 1 и 2. Подобни вещества и препаратите, които ги съдържат, не трябва да бъдат пускани на пазара за употреба от широкия потребител.(5) Директива 94/60/ЕО предвижда, че въпросният списък ще бъде разширяван наскоро след всяко публикуване на адаптиране към техническия прогрес на приложение I към Директива 67/548/ЕИО на Съвета от 27 юни 1967 за сближаване на законовите, подзаконовите и административните разпоредби на държавите-членки относно класифицирането, опаковането и етикетирането на опасни вещества [7], което изброява вещества, класифицирани като канцерогенни, мутагенни или токсични за репродукцията от категории 1 и 2.(6) Директива 2001/59/ЕО на Комисията [8] относно двадесет и осмо адаптиране към технически прогрес на Директива 67/548/ЕИО на Съвета, и по-специално приложение I към цитираната директива, изброява две нови вещества, класифицирани като канцерогени от категория 1, 19 нови вещества, класифицирани като канцерогени от категория 2, пет нови вещества, класифицирани като мутагени от категория 2, едно ново вещество, класифицирано като токсично за репродукцията от категория 1, и 16 нови вещества, класифицирани като токсични за репродукцията от категория 2.(7) Тези вещества трябва да се добавят към списъка от допълнението към приложение I към Директива 76/769/ЕИО.(8) Бяха взети под внимание рисковете и предимствата от новите веществата, класифицирани в съответствие с Директива 2001/59/ЕО като канцерогени, мутагени или токсични за репродукцията.(9) Настоящата директива се прилага без да засяга законодателството на Общността, постановяващо минимални изисквания за защитата на работниците, съдържащи се в Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място [9], и произтичащите от нея специални директиви, и по-специално Директива 90/394/ЕИО на Съвета от 28 юни 1990 г. за защита на работниците от рискове, свързани с експозиция на канцерогени по време на работа [10],ПРИЕХА НАСТОЯЩАТА ДИРЕКТИВА:Член 1Изброените в приложението към настоящата директива вещества се добавят към веществата, изброени в допълнението относно точки 29, 30 и 31, към приложение I към Директива 76/769/ЕИО. Веществата, изброени в точка 1, буква в) от приложението към настоящата директива, се заличат от списък 2 на точка 29 от приложение I към Директива 76/769/ЕИО.Член 21. Държавите-членки приемат и публикуват законовите, подзаконовите и административни разпоредби, необходими, за да се съобразят с настоящата директива до 25 юни 2004. Те незабавно информират Комисията за това.Те прилагат тези разпоредби считано от 25 декември 2004 г.2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила в деня на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 26 май 2003 година.За Европейския парламентПредседателP. CoxЗа СъветаПредседателG. Drys[1] ОВ C 126 Е, 28.5.2002 г., стр. 398.[2] ОВ C 221, 17.9.2002 г., стр. 8.[3] Становище на Европейския парламент от 11 юни 2002 г. (все още непубликувано в Официален вестник), Обща позиция на Съвета от 21 януари 2003 г. (ОВ C 64 Е, 18.3.2003 г., стр. 6) и Решение на Европейския парламент от 10 април 2003 г. (все още непубликувано в Официален вестник).[4] ОВ L 262, 27.9.1976 г., стр. 201. Директива, последно изменена с Директива 2002/62/ЕО на Комисията (ОВ L 183, 12.7.2002 г., стр. 58).[5] ОВ L 95, 16.4.1996 г., стр. 9. Решение, отменено на 31 декември 2002 г. с Решение№ 1786/2002/ЕО на Европейския парламент и Съвета (ОВ L 271, 9.10.2002 г., стр. 1).[6] ОВ L 365, 31.12.1994 г., стр. 1.[7] ОВ L 196, 16.8.1967 г., стр. 1. Директива, последно изменена с Директива 2001/59/ЕО на Комисията (ОВ L 225, 21.8.2001 г., стр. 1).[8] ОВ L 225, 21.8.2001 г., стр. 1.[9] ОВ L 183, 29.6.1989 г., стр. 1.[10] ОВ L 196, 26.7.1990 г., стр. 1. Директива, последно изменена с Директива 1999/38/ЕО на Съвета (ОВ L 138, 1.6.1999 г., стр. 66).--------------------------------------------------20030526ПРИЛОЖЕНИЕВ допълнението към приложение I към Директива 76/769/ЕИО се изменя както следва:1. списъците от "Точка 29 — Канцерогени" се изменят, както следва:а) в списъка за категория 1 се добавят следните вещества:Вещества | Индекс номер | ЕО номер | CAS номер | Забележки |Бутан [съдържащ ≥ 0.1 % бутадиен (203-450-8)] [1] | 601-004-01-8 | 203-448-7 [1] | 106-97-8 [1] | C, S |Изобутан [съдържащ ≥ 0.1 % бутадиен (203-450-8)] [2] | 200-857-2 [2] | 75-28-5 [2] |1,3-Бутадиен; бута-1,3-диен | 601-013-00-X | 203-450-8 | 106-99-0 | D |б) в списъка за категория 2 се добавят следните вещества:Вещества | Индекс номер | ЕО номер | CAS номер | Забележки |Берилиев окис | 004-003-00-8 | 215-133-1 | 1304-56-9 | Е |Натриев хромат | 024-018-00-3 | 231-889-5 | 7775-11-3 | E |Трихлоретилен; трихлоретилен | 602-027-00-9 | 201-167-4 | 79-01-6 | |α-Хлортолуол; бензил хлорид | 602-037-00-3 | 202-853-6 | 100-44-7 | E |2,3-дибромпропан-1-ол; 2,3-дибром-1-пропанол | 602-088-00-1 | 202-480-9 | 96-13-9 | E |Пропиленов окис; 1,2-епоксипропан; метилоксиран | 603-055-00-4 | 200-879-2 | 75-56-9 | E |Фенил глицидилов етер; 2,3-епоксипропил фенилов етер; 1,2-епокси-3-феноксипропан | 603-067-00-X | 204-557-2 | 122-60-1 | E |Фуран | 603-105-00-5 | 203-727-3 | 110-00-9 | E |R-2,3-епокси-1-пропанол | 603-143-00-2 | 404-660-4 | 57044-25-4 | E |(R)–1-хлор-2,3-епоксипропан | 603-166-00-8 | 424-280-2 | 51594-55-9 | |2,3-динитротолуол | 609-050-00-3 | 210-013-5 | 602-01-7 | E |3,4-динитротолуол | 609-051-00-9 | 210-222-1 | 610-39-9 | E |3,5-динитротолуол | 609-052-00-4 | 210-566-2 | 618-85-9 | E |2,5-динитротолуол | 609-055-00-0 | 210-581-4 | 619-15-8 | E |6-хидрокси-1-(3-изопропоксипропил)-4-метил-2-оксо-5-[4-(фенилазо)фенилазо]-1,2-дихидро-3-пиридинкарбонитрил | 611-057-00-1 | 400-340-3 | 85136-74-9 | |(6-(4-хидрокси-3-(2-метоксифенилазо)-2-сулфонат-7-нафтиламино)-1,3,5-триазин-2,4-диил)бис[(амино-1-метилетил)-амониев] формат | 611-058-00-7 | 402-060-7 | 108225-03-2 | |Тринатриев-[4′-(8-ацетиламино-3,6-дисулфонат-2-нафтилазо)-4′′-(6-бензоламино-3-сулфонат-2-нафтилазо)бифенил-1,3′,3′′, 1′′′-тетраолато-О,О′,О′′,О′′′] мед (II) | 611-063-00-4 | 413-590-3 | — | |Фенилхидразин [1] | 612-023-00-9 | 202-873-5 [1] | 100-63-0 [1] | E |Фенилхидразин хлорид [2] | 200-444-7 [2] | 59-88-1 [2] |Фенилхидразин хидрохлорид [3] | 248-259-0 [3] | 27140-08-5 [3] |Фенилхидразин сулфат (2:1) [4] | 257-622-2 [4] | 52033-74-6 [4] |Смес от: N-[3-хидрокси-2-(2-метилакриламино-метокси)пропоксиметил]-2-метилакриламид; N-[2,3-бис-(2-метилакриламино-метокси)пропоксиметил]-2-метилакриламид; метакриламид; 2-метил-N-(2-метил-акриламинметоксиметил)-акриламид; N-2,3-дихидроксипропоксиметил)-2-метилакриламид | 616-057-00-5 | 412-790-8 | — | |в) в списъка за категория 2 се заличават следните вещества:Вещества | Индекс номер | ЕО номер | CAS номер | Забележки |Бутан [съдържащ ≥ 0.1 % бутадиен (203-450-8)] [1] | 601-004-01-8 | 203-448-7 [1] | 106-97-8 [1] | C, S |Изобутан [съдържащ ≥ 0.1 % бутадиен (203-450-8)] [2] | 200-857-2 [2] | 75-28-5 [2] |1,3-Бутадиен; бута-1,3-диен | 601-013-00-X | 203-450-8 | 106-99-0 | D |2. в списъка за категория 2 от "Точка 30 — Мутагени" се добавят следните вещества:Вещества | Индекс номер | ЕО номер | CAS номер | Забележка |Натриев хромат | 024-018-00-3 | 231-889-5 | 7775-11-3 | E |Бутан [съдържащ ≥ 0.1 % бутадиен (203-450-8)] [1] | 601-004-01-8 | 203-448-7 [1] | 106-97-8 [1] | C, S |Изобутан [съдържащ ≥ 0.1 % бутадиен (203-450-8)] [2] | 200-857-2 [2] | 75-28-5 [2] |1,3-Бутадиен; бута-1,3-диен | 601-013-00-X | 203-450-8 | 106-99-0 | D |Пропиленов окис; 1,2-епоксипропан; метилоксиран | 603-055-00-4 | 200-879-2 | 75-56-9 | E |1,3,5-трис-[(2S и 2R)-2,3-епоксипропил]-1,3,5-триазин-2,4,6-(1Н,3Н,5Н)-трион | 616-091-00-0 | 423-400-0 | 59653-74-6 | E |3. списъците от "Точка 31 — токсични за репродукцията" се изменят както следва:а) в списъка за категория 1 се добавя следното вещество:Вещества | Индекс номер | ЕО номер | CAS номер | Забележки |2-бромопропан | 602-085-00-5 | 200-855-1 | 75-26-3 | E |б) в списъка за категория 2 се добавят следните вещества:Вещества | Индекс номер | ЕО номер | CAS номер | Забележки |Флусилазол (ISO); бис (4-флуорфенил)-(метил)-(1Н-1,2,4-триазол-1-илметил)-силан | 014-017-00-6 | — | 85509-19-9 | E |Смес от: 4-[[бис-(4-флуорфенил)-метилсилил]метил]-4Н-1,2,4-триазол; 1-[[бис-(4-флуорфенил)-метил-силил]метил]-1Н-1,2,4-триазол; | 014-019-00-7 | 403-250-2 | — | E |Бис (2-метоксиетил) етер | 603-139-00-0 | 203-924-4 | 111-96-6 | |R-2,3-епокси-1-пропанол | 603-143-002 | 404-660-4 | 57044-25-4 | E |Флуазифоп-бутил (ISO); бутил (RS)-2-[4-(5-трифлуорметил-2-пиридилокси)фенокси]пропионат | 607-304-00-8 | 274-125-6 | 69806-50-4 | |Винклозолин (ISO); N-3,5-дихлорфенил-5-метил-5-винил-1,3-оксазолидин-2,4-дион | 607-307-00-4 | 256-599-6 | 50471-44-8 | |Метоксиоцетна киселина | 607-312-00-1 | 210-894-6 | 625-45-6 | E |Бис (2-етилхексил) фталат; ди-(2-етилхексил) фталат; DEHP | 607-317-00-9 | 204-211-0 | 117-81-7 | |Дибутил фталат; DBP | 607-318-00-4 | 201-557-4 | 84-74-2 | |(+/-) тетрахидрофурфурил (R)-2-[4-(6-хлорхиноксалин-2-илокси) фенилокси]пропионат | 607-373-00-4 | 414-200-4 | 119738-06-6 | E |Флумиоксазин (ISO); N-(7-флуор-3,4-дихидро-3-оксо-4-проп-2-инил-2Н-1,4-бензоксазин-6-ил)циклохекс-1-ен-1,2-дикарбоксамид | 613-166-00-X | — | 103361-09-7 | |(2RS,3RS)-3-(2-хлорфенил)-2-(4-флуорфенил)-[(1Н-1,2,4-триазол-1-ил)-метил]оксиран | 613-175-00-9 | 406-850-2 | 106325-08-0 | |N,N-диметилацетамид | 616-011-00-4 | 204-826-4 | 127-19-5 | E |Формамид | 616-052-00-8 | 200-842-0 | 75-12-7 | |N-метилацетамид | 616-053-00-3 | 201-182-6 | 79-16-3 | |N-метилформамид | 616-056-00-X | 204-624-6 | 123-39-7 | E |--------------------------------------------------


title: Директива 2001/97/ЕО на Европейския парламент и на Съвета от 4 декември 2001 година за изменение на Директива 91/308/ЕИО относно на Съвета превенцията на използването на финансовата система за целите на прането на пари

text:
Важна правна забележка

|

32001L0097

Официален вестник n° L 344 , 28/12/2001 стр. 0076 - 0082

		20011204Директива 2001/97/ЕО на Европейския парламент и на Съветаот 4 декември 2001 годиназа изменение на Директива 91/308/ЕИО на Съвета относно превенцията на използването на финансовата система за целите на прането на париЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 47, параграф 2, първо и трето изречение, и член 95 от него,като взеха предвид предложението на Комисията [1],като взеха предвид становището на Икономическия и социален комитет [2],произнасяйки се в съответствие с процедурата, предвидена в член 251 от Договора [3], в светлината на съвместния текст, одобрен от Помирителния комитет на 18 септември 2001 г.,като имат предвид, че:(1) Подходящо е Директива 91/308/ЕИО на Съвета [4], наричана по-долу "директивата", която е един от основните международни инструменти за борба срещу прането на пари, да бъде актуализирана, като се вземат предвид заключенията на Комисията и желанията, изразени от Европейския парламент и от държавите-членки. По този начин директивата би трябвало не само да отрази най-добрите международни практики в тази област, но също така и да продължи да установява висока степен на защита на финансовия сектор и на другите уязвими дейности от вредните последици на престъплението.(2) Общото споразумение за търговия на услуги (GATS) позволява на своите членове да приемат необходимите мерки за защита на обществения морал, както и да приемат мерки по разумни причини, включително за осигуряване на стабилността и целостта на финансовата система. Тези мерки не трябва да налагат ограничения, които надхвърлят необходимото за постигането на тези цели.(3) Директивата не установява ясно властите на коя държава-членка би трябвало да получават докладите за подозрителни сделки от клоновете на кредитните и финансовите институции, които имат седалища в друга държава-членка, нито властите на коя държава-членка отговарят за гарантиране, че тези клонове съответстват на Директивата. Властите на държавите-членки, в които се намира клонът, трябва да получават такива доклади и да упражняват горепосочените отговорности.(4) Уместно е тези отговорности да бъдат ясно установени в директивата чрез промяна на определенията за термините "кредитна институция" и "финансова институция".(5) Европейският парламент изрази опасения, че дейностите на обменните бюра и дружествата за трансфер на средства биха могли да бъдат използвани за целите на прането на пари. Тези дейности би трябвало вече да попадат в приложното поле на директивата. С цел да се разсее всякакво съмнение по този въпрос директивата трябва ясно да потвърждава, че тези дейности са уредени.(6) За да се осигури колкото е възможно по-пълно обхващане на финансовия сектор, трябва също така да се уточни, че директивата се прилага за дейностите на инвестиционните предприятия, така както са определени в Директива на Съвета 93/22/ЕИО от 10 май 1993 г. относно инвестиционните услуги в областта на ценните книжа [5].(7) Директивата задължава държавите-членки да се борят само срещу прането на средствата от трафика на наркотици. В последните години се наблюдава тенденция към едно много по-широко определение за прането на пари, основаващо се на по-широк диапазон от основни или второстепенни престъпления, както го отразява например преразглеждането през 1996 г. на Четиридесетте препоръки на Групата за международно финансово действие (ГМФД), основният международен орган, специализиран в борбата срещу прането на пари.(8) Разширяването на диапазона от основни престъпления улеснява докладването на съмнителни сделки и международното сътрудничество в тази област. Следователно директивата трябва да бъде актуализирана в това отношение.(9) В Съвместно действие 98/699/ПВР (Правосъдие и вътрешни работи) от 3 декември 1998 г., прието от Съвета относно прането на пари, идентифицирането, проследяването, замразяването или задържането и конфискацията на предметите и приходите от престъплението [6], държавите-членки се договориха да разглеждат всички тежки престъпления, както са определени в съвместното действие, като основни престъпления за целите на криминализирането на прането на пари.(10) Борбата срещу организираната престъпност е в частност тясно свързана с мерките за борба срещу прането на пари. Списъкът на основните престъпления трябва следователно да бъде съответно адаптиран.(11) Директивата налага задължения, отнасящи се в частност до докладването на съмнителни сделки. Би било по-подходящо и в съответствие с философията на Плана за действие за борба срещу организираната престъпност [7] забраната за пране на пари съгласно директивата да бъде разширена.(12) На 21 декември 1998 г. Съветът прие Съвместно действие 98/733/ПВР относно инкриминирането на участието в престъпна организация в държавите-членки на Европейския съюз [8]. Това съвместно действие отразява съгласието на държавите-членки за необходимостта от общ подход в тази област.(13) Както се изисква от директивата, доклади за съмнителни сделки се правят от финансовия сектор и в частност от кредитните институции във всяка държава-членка. Явно е, че засилването на контрола във финансовия сектор тласна перачите на пари да търсят алтернативни методи за прикриване произхода на приходите от престъплението.(14) Съществува тенденция към нарастващо използване от страна на перачите на пари на нефинансови професии. Това се потвърждава от работата на ГМФД по техниките и типологиите на прането на пари.(15) Задълженията, наложени от директивата по отношение идентификацията на клиентите, съхранението на вписванията и докладването на съмнителни сделки, трябва да бъдат разширени до ограничен брой дейности и професии, които са се оказали особено подходящи да бъдат използвани за целите на прането на пари.(16) Нотариусите и юристите на свободна практика, както са определени от държавите-членки, трябва да бъдат подчинени на разпоредбите на директивата, когато участват във финансови или корпоративни сделки, включително когато предоставят фискални съвети, когато съществува най-големият риск услугите на тези юристи да бъдат използвани за целите на прането на приходите от престъпна дейност.(17) Когато обаче независими членове на професии, предоставящи юридически съвети, които са законно признати и контролирани, като адвокати, оценяват правното положение на даден клиент или представляват даден клиент в съдебно производство, не би било подходящо директивата да наложи на тези юристи задължението да съобщават по отношение на тези дейности за подозрения за пране на пари. Трябва да съществуват изключения от всяко задължение да се докладва информация, получена било преди, по време на, или след съдебно производство, или в процеса на оценяване правното положение на даден клиент. Следователно правната консултация остава подчинена на задължението за професионална тайна, освен ако юридическият съветник взима участие в дейностите по пране на пари, ако правната консултация се дава за целите на прането на пари или ако адвокатът знае, че клиентът търси юридически съвет за целите на прането на пари.(18) Пряко сравнимите услуги е необходимо да бъдат разглеждани по еднакъв начин, когато са практикувани от някой от професионалистите, обхванати от директивата. С цел да се запазят правата, предвидени в Европейската конвенция за защита правата на човека и основните свободи (ЕКЗПЧОС) и в Договора за създаване на Европейския съюз, в случая на одитори, външни експерт-счетоводители и фискални съветници, които в някои държави-членки могат да защитават или да представляват даден клиент в рамките на съдебно производство или да оценяват правното положение на даден клиент, информацията, която получават при изпълнението на тези задачи, не следва да бъде предмет на задълженията за докладване в съответствие с директивата.(19) Директивата се позовава на "властите, отговорни за борбата срещу прането на пари", към които трябва да бъдат отправени докладите за съмнителни сделки, от една страна, и на властите, оправомощени по закон или по силата на подзаконов нормативен акт да наблюдават дейността на всяка от институциите или лицата, предмет на настоящата директива ("компетентни oргани"), от друга страна. Разбираемо е, че директивата не задължава държавите-членки да създават такива "компетентни oргани", когато те не съществуват, и че асоциациите на адвокатите и другите саморегулиращи се сдружения за членове на независими професии не попадат под термина "компетентни oргани".(20) В случая на нотариуси и юристи на свободна практика, на държавите-членки трябва да бъде позволено, с цел да държат ясна сметка за задължението на тези професионалисти за дискретност, което имат по отношение на техните клиенти, да посочат асоциацията на адвокати или други саморегулиращи се сдружения за членове на независими професии като орган, към който могат да бъдат отправяни докладите относно евентуални случаи на пране на пари от страна на тези професионалисти. Нормите, регулиращи разглеждането на такива доклади и тяхното евентуално последващо предаване на "властите, отговорни за борбата срещу прането на пари", и по принцип подходящите форми на сътрудничество между асоциациите на адвокати или професионалните сдружения и тези власти трябва да бъдат определени от държавите-членки,ПРИЕХА НАСТОЯЩАТА ДИРЕКТИВА:Член 1Директива 91/308/ЕИО се изменя, както следва:1. Член 1 се заменя със следния текст:"Член 1За целите на настоящата директива:А) "Кредитна институция" означава кредитна институция, както е определена в член 1, параграф 1, първа алинея от Директива 2000/12/ЕО [], и включва клонове, по смисъла на член 1, параграф 3 от посочената директива и намиращи се в Общността, на кредитни институции, които имат седалища в Общността или извън нея;Б) "Финансова институция" означава:1. предприятие, различно от кредитна институция, чиято основна дейност е да осъществява една или повече от операциите, включени в точки от 2 до 12 и в точка 14 от списъка, фигуриращ в приложение 1 към Директива 2000/12/ЕО; тези операции включват дейностите на обменните бюра и дружествата за трансфер на средства;2. застрахователно дружество, надлежно одобрено в съответствие с Директива 79/267/ЕИО [], доколкото осъществява дейности, обхванати от посочената директива;3. инвестиционна фирма, както е определена в член 1, параграф 2 от Директива 93/22/ЕИО [];4. колективно инвестиционно предприятие, което търгува своите дялове или акции.Това определение за финансова институция включва клонове, намиращи се в Общността, на финансови институции, чиито седалища са в Общността или извън нея;В) "Пране на пари" означава следното поведение, когато се извършва умишлено:- преобразуването или прехвърлянето на собственост със знанието, че такава собственост произхожда от престъпна дейност или от участие в такава дейност, с цел да се скрие или да се прикрие незаконният произход на собствеността или да се подпомогне лице, което е въвлечено в извършването на такава дейност, да избегне правните последици от своето действие;- скриването или прикриването на истинското естество, произход, местонахождение, разположение, движение, права по отношение на или притежаване на собственост със знанието, че такава собственост произхожда от престъпна дейност или от участие в такава дейност;- придобиването, владението или използването на собственост със знанието в момента на приемане, че такава собственост е произлязла от престъпна дейност или от участие в такава дейност;- участието в сдружение за извършване, намерението за извършване и подпомагането, поощряването, улесняването и съветването на някого да извърши някое от действията, изброени в гореспоменатите тирета.Знанието, намерението или целта, изисквани като елемент на горепосочените дейности, могат да бъдат установени на базата на фактически, обективни обстоятелства.Прането на пари се разглежда като такова, дори когато дейностите, които произхождат от собствеността, която трябва да бъде изпрана, са извършвани на територията на друга държава-членка или на трета страна;Г) "Собственост" означава активи от всякакъв вид, били те веществени или невеществени, движими или недвижими, материални или нематериални, и правни документи или инструменти, удостоверяващи правото на собственост върху или правото на ползване на такива активи;Д) "Престъпна дейност" означава всеки вид престъпно участие в извършването на тежко престъпление.Тежките престъпления са най-малко:- всяко от нарушенията, определени в член 3, параграф 1, буква а) от Виенската конвенция;- дейностите на криминални организации, както са определени в член 1 от Съвместно действие 98/733/ПВР [];- измама, най-малкото тежка, както е определена в член 1, параграф 1 и в член 2 от Конвенцията относно защитата на финансовите интереси на Европейските общности [];- корупция;- нарушение, което може да доведе до съществени приходи и което се наказва с лишаване от свобода в съответствие с наказателното право на държавата-членка.Преди 15 декември 2004 г. държавите-членки изменят определението, предвидено в настоящото тире, с цел да приведат това определение в съответствие с определението за тежко престъпление, фигуриращо в Съвместно действие 98/699/ПВР. Съветът приканва Комисията да представи преди 15 декември 2004 г. предложение за директива, която да измени настоящата директива в това отношение.Държавите-членки могат да определят всяко друго нарушение като престъпна дейност за целите на настоящата директива;Е) "Компетентни oргани" означава националните oргани, оправомощени по закон или по силата на подзаконов нормативен акт да наблюдават дейността на всяка от институциите или лицата, предмет на настоящата директива.2. Следният член се добавя:"Член 2аДържавите-членки гарантират, че задълженията, определени в настоящата директива, са наложени на следните институции:1. кредитни институции, както са определени в точка А на член 1;2. финансови институции, както са определени в точка Б на член 1;и на следните юридически или физически лица, действащи при упражняването на професионалните си дейности:3. одитори, външни експерт-счетоводители и фискални съветници;4. агенти по недвижими имоти;5. нотариуси и други юристи на свободна практика, когато участват било:а) чрез подпомагане на своя клиент в планирането или извършването на сделки, отнасящи се до:i) покупката и продажбата на недвижимо имущество или на търговски предприятия;ii) управлението на средствата, ценните книжа или другите активи на клиента;iii) откриването или управлението на банкови, спестовни сметки или сметки по ценни книжа;iv) организацията на вноските, необходими за създаването, управлението или ръководенето на дружества;v) създаването, управлението или ръководенето на тръстове, дружества или сходни структури;б) или действайки от името и за сметка на своя клиент във всяка финансова сделка или сделка с недвижимо имущество;6. търговци на стоки с висока стойност като скъпоценни камъни или метали, или произведения на изкуството, и оценители при публични търгове, когато плащането е извършено в брой и е на стойност 15000 EUR или повече;7. казина."3. Член 3 се заменя от следния текст:"Член 31. Държавите-членки гарантират, че институциите и лицата, предмет на настоящата директива, изискват клиентите им да се идентифицират посредством подкрепящо доказателство, когато влизат в търговски взаимоотношения, в частност в случая на институции, когато откриват сметка или спестовни сметки, или когато предлагат услуги по съхранение на активи.2. Изискването за идентификация се прилага също така и за всяка сделка с клиенти, различни от тези, посочени в параграф 1, чиято сума достига до 15000 EUR или повече, независимо от това дали сделката е осъществена на една операция или на няколко операции, които изглеждат свързани. Когато сумата не е известна в момента, когато сделката е предприета, съответната институция или лице пристъпва към идентификация, веднага след като тя или то е било уведомено за сумата и е установило, че прагът е бил достигнат.3. Чрез дерогация от предходните параграфи изискванията за идентификация с оглед на застрахователните полици, съставени от застрахователни предприятия по смисъла на Директива 92/96/ЕИО на Съвета от 10 ноември 1992 г. относно хармонизирането на законовите, подзаконовите и административните разпоредби, свързани с прякото животозастраховане (Трета директива за животозастраховане) [], когато те извършват дейности, които попадат в приложното поле на посочената директива, не са необходими, когато сумата на периодичната премия или премии, които трябва да бъдат изплатени в течение на една година, надвишава или не 1000 ЕUR, или когато е изплатена единична премия, възлизаща на 2500 EUR или повече. Ако периодичната премия или премии, които трябва да бъдат изплатени в течение на една година, е или са увеличени по начин, че да надвишават прага от 1000 EUR, се изисква идентификация.4. Държавите-членки могат да предвидят, че изискването за идентификация не е задължително за застрахователни полици по отношение на пенсионни схеми, подписани по силата на трудов договор или на професионалната дейност на застрахования, при условие че тези полици не съдържат клауза за обратно изкупуване и не могат да бъдат използвани като обезпечение по заем.5. Чрез дерогация от предходните параграфи всички клиенти на казината се идентифицират, ако купуват или продават хазартни жетони със стойност от 1000 EUR или повече.6. Казината, подлежащи на държавен надзор, се считат във всички случаи за спазващи изискването за идентификация, определено в настоящата директива, ако регистрират и идентифицират клиентите си още при влизането им, без да гледат броя на закупените хазартни жетони.7. В случая на съмнение за това дали клиентите, посочени в предходните параграфи, действат за своя собствена сметка или когато е сигурно, че не действат за своя собствена сметка, институциите и лицата, предмет на настоящата директива, взимат разумни мерки, за да получат информация за истинската самоличност на лицата, за чиято сметка действат тези клиенти.8. Институциите и лицата, предмет на настоящата директива, пристъпват към такава идентификация, дори когато размерът на сделката е по-малък от определения праг, когато има съмнение за пране на пари.9. Институциите и лицата, предмет на настоящата директива, не подлежат на изискванията за идентификация, предвидени в настоящия член, когато клиентът е кредитна или финансова институция, обхваната от настоящата директива, или кредитна или финансова институция, намиращи се в трета страна, която по мнението на съответните държави-членки налага изисквания, отговарящи на определените от настоящата директива.10. Държавите-членки могат да предвидят, че изискванията за идентификация, отнасящи се до сделките, посочени в параграфи 3 и 4, са изпълнени, когато се установи, че плащането на сделката трябва да се осъществи чрез дебитирането на сметка, открита на името на клиента, в кредитна институция, предмет на настоящата директива съгласно изискванията на параграф 1.11. Държавите-членки във всеки случай гарантират, че институциите и лицата, предмет на настоящата директива, взимат специфични и адекватни мерки, необходими за компенсиране на повишения риск от пране на пари, който възниква, когато установяват търговски взаимоотношения или влизат в сделка с клиент, който не е присъствал физически за целите на идентификацията ("дистанционни операции"). Такива мерки гарантират, че самоличността на клиента е установена, например изисквайки допълнителни доказателствени документи или допълнителни мерки за проверка или удостоверяване на предоставените документи, или потвърдително удостоверение от дадена институция, предмет на настоящата директива, или изисквайки първото плащане по операциите да се извърши чрез сметка, открита на името на клиента в кредитна институция, предмет на настоящата директива. Процедурите за вътрешен контрол, определени в член 11, параграф 1, обръщат особено внимание на тези мерки.4. В членове 4, 5, 8 и 10 изразът "кредитни и финансови институции" се заменя с "институциите и лицата, предмет на настоящата директива".5. Член 6 се заменя със следния текст:"Член 61. Държавите-членки гарантират, че институциите и лицата, предмет на настоящата директива, и техните ръководители и служители сътрудничат пълноценно на властите, отговорни за борбата срещу прането на пари:а) като информират тези власти по своя собствена инициатива за всеки факт, който би могъл да бъде показател за пране на пари;б) като предоставят на тези власти, по тяхно искане, цялата необходима информация в съответствие с процедурите, установени от приложимото законодателство.2. Информацията, посочена в параграф 1, се изпраща на властите, отговорни за борбата срещу прането на пари на държавата-членка, на чиято територия се намира институцията или лицето, което изпраща информацията. Лицето или лицата, посочени от институциите и лицата в съответствие с процедурите, предвидени в член 11, параграф 1, буква а), обикновено изпращат информацията.3. В случая на нотариуси и юристи на свободна практика, посочени в член 2а, параграф 5, държавите-членки могат да посочват подходящия саморегулиращ се орган на съответната професия като органа, който трябва да бъде информиран за фактите, посочени в параграф 1, буква а), и в такъв случай определят подходящите форми на сътрудничество между този орган и властите, отговорни за борбата срещу прането на пари.Държавите-членки не са задължени да прилагат задълженията, определени в параграф 1, по отношение на нотариуси, юристи на свободна практика, одитори, външни експерт-счетоводители и на фискални съветници с оглед на информацията, която получават или придобиват за някой от техните клиенти при оценяването на правното положение на този клиент или при изпълнението на задачите им по защитата или представляването на този клиент във, или на задачите им, отнасящи се до съдебни производства, включително и съвет за започване или избягване на производства, независимо от това дали тази информация е получена или придобита преди, по време на или след тези производства."6. Член 7 се заменя със следния текст:"Член 7Държавите-членки гарантират, че институциите и лицата, предмет на настоящата директива, се въздържат от извършването на сделки, за които знаят или подозират, че са свързани с пране на пари, докато не уведомят властите, посочени в член 6. Тези власти могат съгласно условията, определени от тяхното национално законодателство, да дадат инструкции операцията да не бъде осъществена. Когато за такава сделка се подозира, че води до пране на пари и когато такова въздържане е невъзможно или има вероятност да осуети усилията за преследване на облагодетелстващите се лица от подозрителна операция за пране на пари, съответните институции и лица уведомяват незабавно след това властите."7. Сегашният текст става параграф 1 и следният параграф се добавя в член 8:"2. Съгласно настоящата директива държавите-членки не са задължени да прилагат задължението, определено в параграф 1, по отношение на професиите, изброени в член 6, параграф 3, втората алинея."8. Член 9 се заменя със следния текст:"Член 9Доброволното разкриване пред властите, отговорни за борбата срещу прането на пари, от страна на институция или лице, предмет на настоящата директива, или от служител или ръководител на такава институция или лице, на информацията, посочена в членове 6 и 7, не представлява нарушение на никое ограничение за разкриване на информация, наложено от договор или от някоя законова, подзаконова или административна разпоредба, и не влече след себе си отговорност от какъвто и да било вид за институцията или лицето, или за техните ръководители или служители."9. Следната алинея се добавя в член 10:"Държавите-членки гарантират, че надзорните органи, оправомощени по силата на закон или на подзаконов нормативен акт да наблюдават фондовите пазари, пазарите на чужда валута и на производни финансови продукти, информират властите, отговорни за борбата срещу прането на пари, ако открият факти, които биха могли да представляват доказателство за пране на пари."10. Член 11 се заменя със следния текст:"Член 111. Държавите-членки гарантират, че институциите и лицата, предмет на настоящата директива:а) установяват адекватни процедури за вътрешен контрол и комуникация с цел да се предотвратят и да се избегнат операции, свързани с прането на пари;б) взимат подходящи мерки, така че техните служители да са осведомени за разпоредбите, съдържащи се в настоящата директива. Тези мерки включват участието на съответните им служители в специални програми за обучение, за да бъдат подпомогнати в разпознаването на операции, които могат да бъдат свързани с пране на пари, както и да бъдат инструктирани как да действат в такива случаи.Когато дадено физическо лице, попадащо под действието на някоя от разпоредбите на член 2а, параграфи 3 до 7, упражнява професионалните си дейности като служител на дадено юридическо лице, задълженията по настоящия член се прилагат по-скоро за това юридическо лице, отколкото за физическото лице.2. Държавите-членки гарантират, че институциите и лицата, предмет на настоящата директива, имат достъп до актуализираната информация за практиките на перачите на пари и за указанията, водещи до разпознаването на съмнителни сделки."11. В член 12 думите "кредитните или финансовите институции, посочени в член 1" се заменят с "институциите и лицата, посочени в член 2а".Член 2В срок от три години от влизането в сила на настоящата директива Комисията провежда специално проучване в контекста на доклада, предвиден в член 17 от Директива 91/308/ЕИО, на аспектите, свързани с изпълнението на член 1, буква Д, пето тире, със специфичното третиране на адвокатите и на другите юристи на свободна практика, с идентифицирането на клиентите в случая на дистанционни сделки и с евентуалните последици за електронната търговия.Член 31. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 15 юни 2003 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки уведомяват Комисията за текста на основните разпоредби от вътрешното право, които приемат в областта, уредена с настоящата директива.Член 4Настоящата директива влиза в сила в деня на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 4 декември 2001 година.За Европейския парламентПредседателN. FontaineЗа СъветаПредседателD. Reynders[1] ОВ C 177 Е, 27.6.2000 г., стр. 14.[2] ОВ C 75, 15.3.2000 г., стр. 22.[3] Становище на Европейския парламент от 5 юли 2000 г. (ОВ C 121, 24.4.2001 г., стр. 133), Съвместна позиция на Съвета от 30 ноември 2000 г. (ОВ C 36, 2.2.2001 г., стр. 24) и Решение на Европейския парламент от 5 април 2001 г. (все още не публикувано в Официален вестник). Решение на Европейския парламент от 13 ноември 2001 г. и Решение на Съвета от 19 ноември 2001 г.[4] ОВ L 166, 28.6.1991 г., стр. 77.[5] ОВ L 141, 11.6.1993 г., стр. 27. Директива, последно изменена с Директива 97/9/ЕО на Европейския парламент и на Съвета (ОВ L 84, 26.3.1997 г., стр. 22).[6] ОВ L 333, 9.12.1998 г., стр. 1.[7] ОВ C 251, 15.8.1997 г., стр. 1.[8] ОВ L 351, 29.12.1998 г., стр. 1.[] ОВ L 126, 26.5.2000 г., стр. 1. Директива, изменена с Директива 2000/28/ЕО (ОВ L 275, 27.10.2000 г., стр. 37).[] ОВ L 63, 13.3.1979 г., стр. 1. Директива, последно изменена с Директива 95/26/ЕО на Европейския парламент и на Съвета (ОВ L 168, 18.7.1995 г., стр. 7).[] ОВ L 141, 11.6.1993 г., стр. 27. Директива, последно изменена с Директива 97/9/ЕО на Европейския парламент и на Съвета (ОВ L 84, 26.3.1997 г., стр. 22).[] ОВ L 351, 29.12.1998 г., стр. 1.[] ОВ C 316, 27.11.1995 г., стр. 48."[] ОВ L 360, 9.12.1992 г., стр. 1. Директива, последно изменена от Директива 2000/64/ЕО на Европейския парламент и на Съвета (ОВ L 290, 17.11.2000 г., стр. 27)."--------------------------------------------------


title: Директива 2008/32/ЕО на Европейския парламент и на Съвета от 11 март 2008 година за изменение на Директива 2000/60/ЕО за установяване на рамка за действията на Общността в областта на политиката за водите по отношение на изпълнителните правомощия, предоставени на Комисията

text:
               20.3.2008

               BG

               Официален вестник на Европейския съюз

               L 81/60

      ДИРЕКТИВА 2008/32/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 2000/60/ЕО за установяване на рамка за действията на Общността в областта на политиката за водите по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 175, параграф 1 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 2000/60/ЕО на Европейския парламент и на Съвета (3) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (4).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемането на мерки от общ характер, предназначени да изменят несъществени елементи на основен акт, приет в съответствие с процедурата по член 251 от Договора, включително чрез заличаването на някои от тези елементи или чрез допълването му с нови несъществени елементи.

               (3)

               В съответствие с декларацията на Европейския парламент, Съвета и Комисията (5) относно Решение 2006/512/ЕО, за да бъде процедурата по регулиране с контрол приложима по отношение на актове, които са приети в съответствие с процедурата, посочена в член 251 от Договора и вече са в сила, тези актове следва да бъдат адаптирани в съответствие с приложимите процедури.

               (4)

               На Комисията следва да бъдат предоставени правомощия да определи техническите спецификации и стандартизирани методи, както и да адаптира някои приложения. Тъй като тези мерки са от общ характер и са предназначени да изменят несъществени елементи на Директива 2000/60/ЕО, включително чрез допълването ѝ с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (5)

               Тъй като Комисията с Решение 2005/646/ЕО (6) е създала регистър за обектите, които образуват вътрешнокалибрационната мрежа, посочена в раздел 1.4.1 от приложение V към Директива 2000/60/ЕО, е уместно да се заличат препратките към изтеклите срокове.

               (6)

               Директива 2000/60/ЕО следва да бъде съответно изменена.

               (7)

               Тъй като измененията на Директива 2000/60/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2000/60/ЕО се изменя, както следва:

               1.

               В член 8 параграф 3 се заменя със следното:
               „3.   Определят се технически спецификации и стандартизирани методи за анализ и мониторинг на състоянието на водите. Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 21, параграф 3.“

               2.

               Член 20 се заменя със следното:
               „Член 20
               Технически адаптации към директивата
               1.   Приложения I, III и раздел 1.3.6 от приложение V могат да бъдат адаптирани към научния и техническия прогрес, като се вземе предвид периодът за преразглеждане и актуализиране на плановете за управление на речни басейни съгласно член 13. Тези мерки, предназначени да изменят несъществени елементи на настоящата директива, се приемат в съответствие с процедурата по регулиране с контрол, посочена в член 21, параграф 3.
               При необходимост Комисията може да приема насоки по прилагането на приложения II и V в съответствие с процедурата по регулиране, посочена в член 21, параграф 2.
               2.   За целите на предаването и обработката на данните, включително на статистическите и картографските данни, технически формати за целите на параграф 1 могат да бъдат приети в съответствие с процедурата по регулиране, посочена в член 21, параграф 2.“

               3.

               Член 21 се заменя със следния текст:
               „Член 21
               Процедура на комитета
               1.   Комисията се подпомага от комитет.
               2.   При позоваване на настоящия параграф се прилагат членове 5 и 7 от Решение 1999/468/ЕО, като се вземат предвид разпоредбите на член 8 от него.
               Срокът, предвиден в член 5, параграф 6 от Решение 1999/468/ЕО, се определя на три месеца.
               3.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“

               4.

               В приложение V раздел 1.4.1 се изменя, както следва:

                           а)

                           подточка vii) се заменя със следното:

                                       „vii)

                                       Комисията изготвя проект за регистър на обектите, които образуват вътрешнокалибрационната мрежа. Окончателният регистър на обектите се изработва в съответствие с процедурата по регулиране, предвидена в член 21, параграф 2“;

                           б)

                           подточка ix) се заменя със следното:

                                       „ix)

                                       Резултатите от вътрешнокалибрационната процедура и стойностите, установени за класификация на мониторинговите системи на държавите-членки в съответствие с подточки i)—viii) и предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 21, параграф 3, и се публикуват до шест месеца от завършването на вътрешнокалибрационната процедура.“

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  Становище на Европейския парламент от 11 юли 2007 г. (все още непубликувано в Официален вестник) и Решение на Съвета от 3 март 2008 г.

      (3)  ОВ L 327, 22.12.2000 г., стр. 1. Директива, изменена с Решение № 2455/2001/ЕО на Европейския парламент и на Съвета (ОВ L 331, 15.12.2001 г., стр. 1).

      (4)  ОВ L 184, 17.7.1999 г., стp. 23. Решение, изменено с Решение 2006/512/ЕО (ОВ L 200, 22.7.2006 г., стp. 11).

      (5)  ОВ C 255, 21.10.2006 г., стр. 1.

      (6)  Решение 2005/646/ЕО на Комисията от 17 август 2005 г. за създаване на регистър на местата, които образуват вътрешнокалибрационна мрежа в съответствие с Директива 2000/60/ЕО (ОВ L 243, 19.9.2005 г., стр. 1).